Галоўнае ж з іх — урачыстае ўручэнне пашпартоў 32 юнакам і дзяўчатам, якія дасягнулі 14-гадовага ўзросту. Для іх — пераможцаў прадметных алімпіяд, выдатных спартсменаў, актыўных удзельнікаў мастацкай самадзейнасці і школьнага жыцця, актывістаў БРСМ — па традыцыі ў РДК была наладжана сапраўдная ўрачыстасць. А гэта зрабіла такую падзею для юных браслаўчан асабліва значнай і запамінальнай. Ужо некалькі гадоў запар уручэнне пашпартоў праходзіць у рамках усебеларускай акцыі “Мы – грамадзяне Беларусі”, а ў нашым раёне ладзіцца пры падтрымцы райвыканкама, райсавета, аддзела адукацыі, спорту і турызму, райкама БРСМ. Сёлета ў зале РДК сабраліся не толькі маладыя людзі, якія ўступаюць у дарослае жыццё, але і ганаровыя госці, родныя, настаўнікі, сябры.